Diari Oficial de la Generalitat Valenciana


Sumari del DOGV 3777, del 22-06-2000 (2000/4336)

ORDRE de 22 de maig de 2000, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per a ser usat com a centre docent, el dret de propietat que es té sobre l'immoble de 12.900 m2 de superfície situat en la partida de Sant Blai d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4336


Data del document
:   22-05-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Alacant
    * cultura regional
    * propietat immobiliària

ORDRE de 22 de maig de 2000, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per a ser usat com a centre docent, el dret de propietat que es té sobre l'immoble de 12.900 m2 de superfície situat en la partida de Sant Blai d'Alacant. [2000/X4336]
  
Mitjançant escriptura pública de cessió gratuïta i acceptació, atorgada davant el notari de València el senyor Alberto Domingo Puchol, el dia 11 de maig de 2000 la Generalitat Valenciana va adquirir el dret de propietat sobre l'immoble de 12.900 m2 de superfície situat en la partida de Sant Blai d'Alacant, i que consta en l'Inventari General de Béns i Drets de la Generalitat Valenciana amb el codi A02/03/014/0206 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Cultura, Educació i Ciència ha sol·licitat l'afectació de l'immoble assenyalat per a ser destinat a centre docent.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, per a ser usat com a centre docent, el dret de propietat que es té sobre l'immoble situat en la partida de Sant Blai d'Alacant, de 12.900 m2 de superfície, que consta en l'Inventari General de Béns i Drets de la Generalitat Valenciana amb el codi A02/03/014/0206, i confronta: nord, amb parcel·la adjudicada a Victoria Laporta Carbonell; sud, amb finca adjudicada a Vicente Tormo Berenguer; est, amb vial central o de penetració del polígon II; i oest, en part amb el col·legi de les Salesianes de Sant Joan Bosco i en part amb finca d'on se segrega.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Cultura, Educació i Ciència l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Cultura, Educació i Ciència designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 22 de maig de 2000
  
El conseller d'Economia i Hisenda,
  
VICENTE RAMBLA MOMPLET